এ বিষয়ে বিদ্যালয়ের ভারপ্রাপ্ত প্রধান শিক্ষক সুশীল কুমার মন্ডল জানান, টঙ্গীবাড়ী উপজেলার কামারখাড়া ইউনিয়নের গড়াইল সরকারী প্রাথমিক বিদ্যালয়ের মাত্র ৩ ফুট দুরে পদ্মা নদীর ভাঙ্গন কবলীত এলাকা। বিদ্যালয়টি যে কোন মুহুর্তে পদ্মার ভাঙ্গনে বিলীন হওয়ার আশংকা করছে শিক্ষক শিক্ষার্থীরা। গত বৃহস্পতিবার বিদ্যালয়ের একটি পাকা ভবন ভাঙ্গনের কবলে পরিত্যক্ত ঘোষণা করা হয়েছে। ওই বিদ্যালয়ে পাঠদান আর পদ্মার তর্জন-গর্জন একই সঙ্গে চলছে। এ কারনে বিদ্যালয়ের শিক্ষার্থীদের মধ্যে আতঙ্ক বিরাজ করছে বলেও জানান তিনি।